
TAUSTA 


Vuosina 1992-1995 IFLAn bibliografisten tietueiden funktionaalisten vaatimusten työryhmä, 
IFLA Study Group on Functional Rreguirements for Bibliographic Records (FRBR), kehitti bib- 
liografisen universumin käsitemallin, niin kutsutun entiteetti-relaatio -mallin. Sen tarkoituksena 
oli olla yleinen, luettelointisäännöistä sekä käytännön toteutuksista riippumaton. Työryhmän 
FRBR-raportti ' sisältää tämän käsitemallin kuvauksen - 
entiteetit, suhteet ja määritteet eli metadatan — sekä ehdotuk- 
NUNN sen kaikkien aineistotyyppien bibliografisten tietueiden kan- 
Tä salliseksi kuvailutasoksi. Raportissa selvitetään myös luette- 
loitten, bibliografioiden ja bibliografisten välineiden tehtäviä 
ja niihin liittyviä käyttäjien tarpeita ja vaatimuksia. 


IFLA seuraa jatkuvasti FRBR-sovelluksia ja edistää mallin 
käyttöä ja kehittelyä. IFLAn luettelointijaoksen FRBR-työ- 
ryhmä, IFLA Cataloguing Section's Working Group on FRBR, 
on erittäin aktiivinen ja sillä on keskustelulista ja web-sivusto: 


http://www.ifla.org/VII/s13/wgfrbr/wgfrbr.htm 


Sivustolla on esityksiä, koulutusvälineitä, keskeisten linkkien 
bibliografia ym. 





TERMINOLOGIA 


FRBR avaa uuden näkökulman sekä bibliografisten tietueiden että auktoriteettitietueiden raken- 
teisiin ja suhteisiin. Lisäksi se tarjoaa sanaston, joka auttaa luettelointisääntöjen laatijoita ja 
järjestelmien suunnittelijoita vastaamaan käyttäjien tarpeisiin. 


Arkikielessä sanalla kirja on monta eri merkitystä.? Kirja voi tarkoittaa konkreettista esinettä, 
jossa on paperiset sivut ja sidos — ja jota voidaan myös pitää oven välissä tai pöydän jalan alla. 
FRBR-terminologiassa tämä on ”kappale” (item). Kirjakaupassa kirjalla tarkoitetaan tiettyä 
julkaisua (FRBR-terminologiassa tämä on ”manifestaatio” (manifestation)). Kirjan ISBN-tunnus 
voi olla tiedossa, mutta yksittäisellä kappaleella ei ole merkitystä, kunhan se on hyväkuntoinen ja 
sisältää kaikki sivut. Kysyttäessä ”kuka on kääntänyt tuon kirjan’ tarkoitetaan tiettyä tekstiä 
tietynkielisenä. FRBR-terminologiassa tämä on ”ekspressio” (expression). Kun taas kysytään 
*kuka on kirjoittanut tuon kirjan”, voidaan tarkoittaa käsitteellisempää tasoa, kaikkien kielellisten 
versioiden kuljettamaa ajatussisältöä, esimerkiksi kirjan kertomaa tarinaa tai kirjoittajan mielessä 
liikkuvia ideoita. FRBR-terminologiassa tämä on ”teos” (work). 


' Functional Requirements for Bibliographic Records, Final Report / IFLA Study Group on the Functional 
Requirements for Bibliographic Records. — München : K.G. Saur, 1998. (UBCIM Publications, New Series ; v. 19). 


Saatavilla myös sähköisessä muodossa: http://www.ifla.org/VII/s13/frbr/frbr.htm (html) ja 
http://www.ifla.org/V1l/s13/frbr/frbr.pdf (PDF). 


? Tekijä kiittää Patrick LeBceufiä tästä analogiasta. 


ENTITEETIT 


Angloamerikkalaisten luettelointi- 
sääntöjen AACR2:n ohjausryhmä 
(ISC) tutkii säännöstöä päivittääkseen 
ja selventääkseen sen terminologiaa 
vastaamaan edellisissä esimerkeissä 
mainittuja FRBR-ryhmän 1 entiteet- 
tejä ”teos”, ”ekspressio”, ”manifes- 
taatio” ja ”kappale”. 


”FRBR-ryhmän 2” entiteetit ovat 
henkilö (person) ja yhteisö (corporate 
body), joilla on tietty suhde ”ryhmän 
1” entiteetteihin. Nämä suhteet ilmoit- 
tavat henkilön tai yhteisön tehtävän tai 
roolin, joka koskee teosta, ekspres- 
siota, manifestaatiota tai kappaletta 
(esim. kirjoittaja, kääntäjä, julkaisija). 
FRBR-malli osoittaa, miten tärkeää 
tällainen rooleja koskeva tieto on, kun 
pyritään tyydyttämään käyttäjien tar- 
peet ja auttamaan heitä navigoimaan 
bibliografisessa universumissa. Tämä 
”universumi” saattaa rajoittua paikalli- 
seen luetteloon tai se voi olla tieto- 
verkkojen kautta avautuvat globaalit 
tietoaineistot. 


Kustannussäästöt ovat ohjanneet luet- 
telointikäytäntöjä ja aiheuttaneet roo- 
leja ja suhteita osoittavien termien ja 
koodien puuttumisen bibliografisista 
tietueista. Nyt nähdään, miten vahin- 
gollisia säästöpäätökset ovat olleet 
käyttäjien kannalta. On aika muuttaa 
luettelointikäytäntöjä, saada lisää 
joustavuutta bibliografisen tiedon kä- 
sittelyyn ja siten tarjota parempia työ- 
välineitä luetteloiden käyttäjille. 


”FRBR-ryhmän 3” entiteetit ovat te- 
osten aiheita (subjects of works). 
Nämä voivat olla käsitteitä (concepts), 
kohteita (objects), tapahtumia 
(events), paikkoja (places) mutta 
myös ryhmien 1 ja 2 entiteettejä. Teos 
voi käsitellä esimerkiksi jotakin toista 
teosta tai jotakin henkilöä tai yhteisöä. 


W 





Ryhmä 3 


BIBLIOGRAFISET SUHTEET 


Entiteettien sisäiset suhteet ryhmän 1 teos-ekspressio-manifestaatio-kappale -hierarkiassa ovat 
olleet keskeisiä tarkastelun kohteita. Lisäksi on monia muita sisältösuhteita, jotka mahdollistavat 
toisiinsa liittyvien tietueiden (yhteen )kokoamisen sekä navigoinnin joskus hyvin 
monimutkaisessa bibliografisessa universumissa.” 


Sisältösuhteita voidaan ajatella jatkumona (ks. kuva alla). Kun siirrytään vasemmalta oikealle 
tätä jatkumoa pitkin, aloitetaan alkuperäisteoksesta ja siihen liittyvistä ekspressioista ja 
manifestaatioista, joita voidaan pitää samanarvoisina tai yhtäläisinä (eguivalent). Niillä on 
yhteinen tiedollinen tai taiteellinen sisältö, joka toteutuu samassa ekspressiossa. Seuraavaksi 
siirrytään teoksiin/ekspressioihin/manifestaatioihin, jotka ovat toisiinsa ”johdannaissuhteessa” 
(derivative relationship). Nämä käsittävät joukon uusia ekspressioita, kuten käännöksiä, erilaisia 
esityksiä, vähäisiä muunnoksia ja laitoksia tai painoksia. Kun jatkumolla ylitetään kuvassa 
näkyvä luettelointisääntöjen raja, on kyseessä uusi teos, joka on suhteessa alkuperäisteokseen. 
Jatkumolla äärimmäisenä oikealla ovat ”kuvailevat suhteet” (descriptive relationships), jotka 
sisältävät alkuperäisteoksia kuvaavia uusia teoksia. FRBR-malli auttaa meitä keskittymään 
käyttäjän kannalta olennaisimpiin suhteisiin. 




































































Teosperhe 
YHTÄLÄINEN JOHDANNAINEN KUVAILEVA 
N Ko. N Vapaa käännös TEED, 
Mikromuoto N N UUNI Tiivistelmä Kirjallisuus- 
Painoksia / laitoksia l Abona arvostelu 
Trena = l e 
Samanaikainen N I Dramatisointi Muistikirja 
1 julkaisu I laitos Muunnos romaaniksi / 
Kopio ı N , l käsikirjoitukseksi / Arvostelu 
som sms Kuvitettu laitos I libretoksi 
3 Arviointi 
Tarkka jäljenne TT rian I] Tyylilajin muunnos 
aitos ; 
Käännös l Parodia — — Selityksin 
Soi l Imitaatio varustettu laitos 
E E ovitus 
Näköispainos l Sama tyyli tai 
Uas N Muunnoksia tai versioita || Vähäisiä l temaattinen sisältö Selitysteos 
t f 
LAIN Okan l | Mukaelmia 
AAAAA;AAAAA 
l 
Alkuperäisteos Sama teos i Uusi teos 
Sama . . TEA MEN . B. Tille 
; Uusi ekspressio | Lvettelointisääntöjen | Uusi teos Di 

FRBR käsittää myös kokonaisuus-osa sekä osa-osa -suhteita. Sähköisten aineistojen bibliogra- 
fisessa valvonnassa nämä suhteet ovat erityisen merkittäviä. Esimerkiksi verkkosivustoa voidaan 
pitää kokonaisuutena ja sen komponentteja osina; tai koko aineistoa ja sen komponentteja voi- 
daan pitää osina, jotka täytyy yhdistää teknisen metadatan avulla, jotta niiden sisältämä infor- 
maatio voidaan varastoida ja esittää. 


Osa-osa-suhteet voidaan jakaa perättäisiin (sequential) ja liitännäisiin (accompanying) tai 
täydentäviin (companion). Täydentävät suhteet voivat olla epäitsenäisiä (dependent) tai itsenäisiä 
(independent). Tästä riippuu, montako bibliografista tietuetta on tarpeellista tehdä toisiinsa 
liittyvistä teoksista ja niiden manifestaatioista. 


Bibliografisten tietueiden määrä perustuu viime kädessä paikalliseen luettelointikäytäntöön, joka 
kuvastaa paikallisten käyttäjien tarpeita. Voidaan laatia eritasoisia bibliografisia tietueita luette- 
loimalla teoskokoelma (FRBR nimittää tätä ”entiteettien yhteenliittymäksi” (aggregation), yk- 
sittäinen teos tai sen sisältämä osa. Teoskokoelmien luetteloinnissa voidaan kuvailla ja eritellä 
jokainen teos ja varustaa se hakutiedoin. Teoksen osan luetteloinnissa on lisäksi rakennettava 
linkki, joka liittää osan laajempaan kokonaisuuteen. FRBR tähdentää suhteiden tärkeyttä 
käyttäjien tarpeiden tyydyttämisessä riippumatta siitä, mitä pidämme ”kokonaisuutena”. 


Kokonaisuus-osa -suhteet 


TEOKSET TEOKSISSA 
Komponentit / Osien yhteenliittymät 





Muoto = *Kotelo,kuljetin” 
Väri = Sisältö 

KÄYTTÄJIEN TARPEET JA VAATIMUKSET 
FRBR-mallin mukaan käyttäjien tarpeet ovat löytää, identifioida ja valita erilaisia bibliografisia 


entiteettejä sekä hankkia ne tai päästä käyttämään niitä. 


Löytämisellä tarkoitetaan sitä, että entiteetin määritteet tai suhteet vastaavat käyttäjän hakukri- 
teerejä. Tässä yhdistyvät perinteiset luettelon tavoitteet löytää (find) ja koota (yhteen) 
(collocate). Identifioimalla käyttäjä pystyy varmistamaan, että hän on löytänyt täsmälleen etsi- 

mänsä aineiston ja erottamaan sen muista samankaltaisista. Valitseminen tarkoittaa sitä, että 
käyttäjä voi valita itselleen sopivan aineiston tai rajata pois aineiston, joka ei vastaa hänen tarpei- 
taan. Hankkiminen tarkoittaa sitä, että käyttäjä pystyy hankkimaan entiteetin käyttöönsä 
esimerkiksi ostamalla, lainaamalla tai saamalla pääsyn siihen verkon kautta. 


On myös tärkeää, että käyttäjä pystyy navigoimaan bibliografisessa universumissa. On olemassa 
muitakin eri käyttäjäryhmille tärkeitä, esimerkiksi käyttöoikeuksiin tai säilytykseen ja arkistoin- 
tiin liittyviä tehtäviä. Nämä käyttäjien tarpeita ja vaatimuksia tyydyttävät tehtävät vahvistavat 
perinteisiä kirjastoluettelon tavoitteita löytää ja koota (yhteen), kuten Charles Cutter ne vuonna 
1876 määritteli. 


VAIKUTUS LUETTELOINTISÄÄNTÖIHIN 


FRBR antaa uuden mahdollisuuden tarkastella luettelointisääntöjä ja -periaatteita. Angloame- 
rikkalaisten luettelointisääntöjen uudistamisen ohjausryhmä, Joint Streering Committee for 
Revision of the Anglo-American Cataloguing Rules (JSC), käyttää FRBR:ää luetteloinnin 
terminologian päivittämiseen, yhtenäistettyjen nimekkeitten perinteisten linkitysmekanismien 
tutkimiseen ja uudelleen arviointiin sekä toivottavasti myös niiden kehittämiseen. Uudistettu ja 
yhtenäistettyjä nimekkeitä voitaisiin käyttää ekspressio- tai teostasolla niin, että niiden kokoavia 
ja erottelevia ominaisuuksia hyödynnetään paremmin. Useat organisaatiot, kuten IAML, IFLA ja 
ALA, osallistuvat tähän uudelleen arviointiin. 


Angloamerikkalaisten luettelointisääntöjen uudistamisen ohjausryhmä (JSC) selvittää myös 
FRBR:n ekspressioiden tyyppejä (modes of expression) ja joitakin manifestaatioiden määritteitä 
tarkastellessaan eri aineistojen yleismääreitä. Online-järjestelmien näyttöjen ominaisuuksia, 
kuten kuvakkeita, voidaan kehittää antamaan informaatiota ekspressiosta tai tietovälineestä sekä 
korvaamaan aineiston yleismääreet. 


FRBR ulottuu laajemmalle kuin luettelointisäännöt. IFLAn ensimmäinen kansainvälisten luette- 
lointisääntöjen (ICC) asiantuntijakokous, International Meeting of Experts on an International 
Cataloguing Code (IME ICC), joka pidettiin Frankfurtissa, 28-30. 7. 2003, analysoi ja arvioi 
vuoden 1961 Pariisin periaatteita ottaen huomioon FRBR-ajattelun ja nykyisen online- 
ympäristön. 


VAIKUTUS BIBLIOGRAFISIIN RAKENTEISIIN 


OCLC:n alustava FRBR-tutkimus, joka käsittää 40 miljoonaa WorldCat-tietokannan tietuetta, 
osoittaa, että 80%:lla näistä tietueista on vain yksi manifestaatio teosta kohden. Tämä voidaan 
tulkita siten, että paikallinen järjestelmä loisi automaattisesti auktoriteettitietueet niiden 
otsikoiden perusteella, joita muodostetaan luettelointisääntöjen mukaan tekijän ensimmäiseen 
teokseen. Suuremman työmäärän vaatisi ainoastaan 20 % nimekkeistä, kun käsitellään niiden 
toista tai kolmatta manifestaatiota - kuten Jennifer Younger ehdotti useita vuosia sitten". Vielä 
kiintoisampaa on, että asiasanat tai luokitukset voitaisiin antaa tietyn teoksen auktoriteetti- 
tietueelle vain kerran sen sijaan että se tehdään toistuvasti jokaista bibliografista tietuetta ja 
jokaista manifestaatiota varten. Nykyään tyypillinen bibliografinen tietue kuvaa tiettyä 
manifestaatiota. 


> Hickey, Thomas. FRBR algorithms & tools [online]. [Dublin, Ohio]: [OCLC], June 20, 2002. Saatavissa: 
http://staff.oclc.org/-hickey/presentations/frbrAlgorithms20020620 files/frame.htm 


S Younger, Jennifer. “Resources description in the digital age,” Library Trends, vol. 45 (Winter 1997), s. 462-487. 

Samoin voitaisiin linkittää tekijyyttä kuvaavat henkilö- tai yhteisöauktoriteettitietueet vastaaviin 
teosten auktoriteettitietueisiin. Ekspressioiden auktoriteettitietueet voitaisiin linkittää niihin 
henkilö- tai yhteisöauktoriteettitietueisiin, joihin niillä on toteutusta kuvaava suhde. Näitä suh- 
teita voitaisiin käyttää järjestelmässä teoksen kontrolloidun muodon pohjana ja yhdistää 
ekspressioihin, joita sitten olisi mahdollista käyttää kokoamis- ja navigointivälineinä. Bibliogra- 
fisten rakenteiden uusia malleja voitaisiin kehittää tyydyttämään käyttäjien tarpeita paremmin. 


JÄRJESTELMIEN SUUNNITTELUA JA SOVELLUKSIA 


FRBR:llä voi olla suuri vaikutus järjestelmien suunnitteluun. Järjestelmien myyjät ja 
bibliografisten tietokantojen tuottajat, kuten VTLS, OCLC ja RLG, ovat jo käyttäneet FRBR:n 
käsitemalleja järjestelmiensä kehittämisessä. Nämä ja muut kaupalliset tuottajat ovat mukana 
FRBR-keskustelussa Jennifer Bowenin johtaman luettelointisääntöuudistuksen (JSC) työryhmän 
(Format Variations Working Group) kanssa. Vaikka FRBR on varsin hitaasti otettu käyttöön 
USAssa, se on ollut järjestelmien suunnittelijoiden suosiossa Australiassa ja Euroopassa jo useita 
vuosia. 


PÄÄTELMIÄ 


FRBR:n terminologia, suhteet ja käyttäjien tarpeet pakottavat jo nyt arvioimaan uudelleen luette- 
lointikäytäntöjä nykyisessä digitaalisessa ympäristössä. IFLAn työ on levinnyt maailman- 
laajuisesti ja se antaa käsitemallin, joka ohjaa meitä tulevina vuosina. IFLA yhdessä muiden asi- 
asta kiinnostuneiden organisaatioiden kanssa jatkaa mallin sovellusten edistämistä helpottaak- 
seen kansainvälistä standardointia ja vähentääkseen luetteloinnin globaaleja kustannuksia. 

